Period: Old Babylonian
Genre: Literary
Transliteration:
<SURFACE>
di-da-ŋu₁₀-ne di-da-ŋu₁₀-ne
e₂...di-da-ŋu₁₀-ne
...i-bi₂ mu-ši-in-bar
šeš-e ta...ma-ra-an-tah
šag₄ ki-ig-ga aŋ₂ hi-li aŋ₂ ku₇-ku₇-dam
kug ga-ša-an-na-ŋu₁₀ aŋ₂-še₃ ma-ra-an-ba
ki-bi i-bi₂-ŋu₁₀ ma-ra-ŋu₁₀-ne
mu-lu ki-ig-ga aŋ₂-ŋu₁₀ gaba im-ma-an-degₓ(RI)
hi-li mu-e-ši-in-te dili mu-e-da-hul₂
šeš-e e₂-ni-a im-ma-ni-in-kur₉-re-en
mu-nu₂ lal₃ hab₂-ba bi₂-in-nu₂-en
ze₂-ba kal-la-ŋu₁₀ ša₃-ab-ŋu₁₀ a-ba-nu₂
dili-dili-ta eme ak dili-dili-ta
šeš i-bi₂ sag₉-sag₉-ŋu₁₀ 5(u)-am₃ mu-un-ak
lu₂ sig₉-ga-gin₇ mu-na-de₃-gub
ki-ta tuku₄-e-da si-a mu-na-ni-in-ŋar
šeš-ŋu₁₀ ib₂-ba-na šu gub-bu-de₃
ze₂-ba kal-la-ŋu₁₀ ud mu-un-di-ni-ib-zal-e
šu ba-am₃-mu-u₈ nin₉-ŋu₁₀ šu ba-am₃-mu-u₈
ŋen nin₉ ki aŋ₂-ŋu₁₀ e₂-gal-la ga-ŋen e₂-me-še₃
igi ad-da-ŋa₂ dumu tur he₂-me-en
{d}ba-u₂ lu₂ ha-ba-zu šu ba-e-re-ši-bar-re
bal-bal-e {d}inana-kam

Cuneiform:
<SURFACE>
𒁲𒁕𒈬𒉈𒁲𒁕𒈬𒉈
𒂍...𒁲𒁕𒈬𒉈
...𒄿𒉈𒈬𒅆𒅔𒁇
𒋀𒂊𒋫...𒈠𒊏𒀭𒈭
𒊮𒆠𒅅𒂵𒉘𒄭𒇷𒉘𒆯𒆯𒁮
𒆬𒂵𒊭𒀭𒈾𒈬𒉘𒂠𒈠𒊏𒀭𒁀
𒆠𒁉𒄿𒉈𒈬𒈠𒊏𒈬𒉈
𒈬𒇻𒆠𒅅𒂵𒉘𒈬𒃮𒅎𒈠𒀭𒊑
𒄭𒇷𒈬𒂊𒅆𒅔𒋼𒀸𒈬𒂊𒁕𒄾
𒋀𒂊𒂍𒉌𒀀𒅎𒈠𒉌𒅔𒆭𒊑𒂗
𒈬𒈿𒋭𒇥𒁀𒉈𒅔𒈿𒂗
𒍢𒁀𒆗𒆷𒈬𒊮𒀊𒈬𒀀𒁀𒈿
𒀸𒀸𒋫𒅴𒀝𒀸𒀸𒋫
𒋀𒄿𒉈𒊷𒊷𒈬𒐐𒀀𒀭𒈬𒌧𒀝
𒇽𒋛𒂵𒁶𒈬𒈾𒉈𒁺
𒆠𒋫𒇧𒂊𒁕𒋛𒀀𒈬𒈾𒉌𒅔𒃻
𒋀𒈬𒌈𒁀𒈾𒋗𒁺𒁍𒉈
𒍢𒁀𒆗𒆷𒈬𒌓𒈬𒌧𒁲𒉌𒅁𒉌𒂊
𒋗𒁀𒀀𒀭𒈬𒇇𒎐𒈬𒋗𒁀𒀀𒀭𒈬𒇇
𒁺𒎐𒆠𒉘𒈬𒂍𒃲𒆷𒂵𒁺𒂍𒈨𒂠
𒅆𒀜𒁕𒂷𒌉𒌉𒃶𒈨𒂗
𒀭𒁀𒌑𒇽𒄩𒁀𒍪𒋗𒁀𒂊𒊑𒅆𒁇𒊑
𒁄𒁄𒂊𒀭𒈹𒄰